 Ekiti Election: Alailójúti ní Buhari- Fayose Ayọdele Fayoṣe ti máa ń tako ìjọba Ààrẹ Muhammadu Buhari Láti ọjọ ti wọn ti ká èsì ìdìbò ní ìpínlẹ Ekìtì ní gbogbo ọmọ Nàìjíríà tí ń retí kí Gomina Ekìtì, Ayodele Fayose fèsì lórí àbájáde èsì ìdìbò gomina ipinlẹ Ekiti. Sùgbọn o, nínú ọrọ tí Fayose fi ránṣẹ fun ìgbà àkọkọ lórí ẹrọ ìkànsíraẹni twitter rẹ ló ti sọ pé aláìlójútì, afipá gbà ìjọba ní ààrẹ Muhammadu Buhari. O ní ó ṣe ni láànú pé Buhari tún ń fí tayọtayọ lo ọlọpàá, ọmọogun àti àwọn agbófinro miran láti maa yìnbọn ní bùdó ìdìbò tí wọn si ji àwọn àpóti ìdìbò gbé lọ End of Twitter post, 1 Ó fẹsùn kan Buhari pé kìí ṣe àdrí tó bòwọ fun ìjọba àwa-arawa rárá Níbo ni Fayose wa: Àwọn ọmọ orílẹ-èdè Nàìjíríà ti ń bèrè pé níbo ni Gómìnà Ayọdele Fayoṣe wà láti ìgbà tí wọn ti kéde èsì ìdìbò náà ní ọjọ àìkú. Kayode Fayemi ni ó pegedé nínú ìdìbò náà gẹgẹ bí ó ṣe fi ìbò 197,459 ju olùdíje ẹgbẹ PDP, Oluṣọla Ẹlẹka tó ní ìbò 178,121 lọ. Àwọn ìròyìn kọọkan sọ wí pé ó ti kúrò nílùú lọ sí ilẹ Faranse sugbọn àwọn kan sọ wí pé ó ṣì wà ní ìpínlẹ Ekiti. Bí èyí ṣe ń lọ, ọkan lára àwọn olùgbaninímọràn fún Ààrẹ Muhammadu Buhari, Lauretta Onochie fi àwòràn ìwè morajà tí Fayoṣe fi sanwó láti tẹkọ òfurufú létí lọ sí ilẹ Faranse síta lórí Twitter. Àwọn iròyin tì ẹ leè ní ìfẹ sí: Fayẹmi bá BBC sọrọ ní kété tó di gómìnà Ekiti Ẹwẹ, akọròyìn wa tó wà ní ìpínlẹ Ekiti ti ń wá ọnà láti bá a sọrọ lọpọlọpọ ìgbà àti agbẹnusọ rẹ sùgbọn pàbò ló já sí. Ó ya ọpọlọpọ ènìyàn lẹnu wí pé kò tíì sọ ohunkóhun nípa èsì ìbò náà bí ó tilẹ jẹ wí pé igbákejì rẹ tó jẹ olùdíje ti jáde láti kọ èsì tí àjọ INEC gbé jáde. Lọgán tí wọn kéde èsì ìbò náà ni ajọ EFCC ti sọ wí pé wọn yóò bẹrẹ títọpinpin Ayo Fayoṣe lórí bó ṣe na owó iṣẹ àkànṣe Integrated Poultry Project  Biological Concepts Limited to yé ko lo fun iṣe akanṣe lEkiti. Sùgbọn lẹyìn tí àwọn ọmọ Nàìjíríà kan ta ko àjọ EFCC pé wọn ń gbè lẹyìn ẹnìkan ni EFCC ti yọ àtẹjáde náà kúrò lóri Twitter wọn. Ayodele Fayoṣe kò ṣì lórí wíwá ọrọ láti sọ sí ohunkóhun ti Ààrẹ Muhammadu Buhari bá sọ. : Irọ ni Buhari ń pa, kò féran ìdàgbàsókè ìṣèjọba alágbádá rárá 